سۆنی مۆبایل
سۆنی مۆبایل () کۆمپانیایەکی فرەنەتەوەیی بەرھەمھێنەری مۆبایلە. بەشێکە لە کۆمپانیای سۆنی، بارەگای سەرەکی لە شاری تۆکیۆی پایتەختی ژاپۆنە. لە ١ی تشرینی یەکەمی ٢٠٠١ لە ژێر ناوی سۆنی ئێریکسۆن و وەک کۆمپانیایەکی ھاوبەشی نێوان سۆنی و کۆمپانیای ئێریکسۆن کە کۆمپانیایەکی سویدی بەرھەمھێنەری ئامێرەکانی پەیوەندییە، دامەزراوە. لە ١٦ی شوباتی ٢٠١٢ کۆمپانیای سۆنی پشکی کۆمپانیای ئێریکسۆنی کڕی. کۆمپانیای سۆنی مۆبایل کۆمیونیکاسیۆن دامەزراوەی توێژینەوە و بەرھەمھێنانی لە تۆکیۆ (ژاپۆن)، چێنا (ھیندستان)، لوند (سوید)، پەکین (چین) و دۆڵی سلیکۆن (ئەمریکا) ھەیە. لە ڕووی پشکی بازاڕی جیھانییەوە، سۆنی مۆبایل لە چارەکی یەکەمی ساڵی ٢٠١٢دا دەیەمین گەورەترین بەرھەمھێنەری مۆبایلە لە جیھاندا و لە چارەکی سێیەمی ساڵی ٢٠١٢دا سێیەم گەورەترین بەرھەمھێنەری مۆبایلە زیرەکەکانی جیھانە.

سەرچاوەکان 

کارگەکانی موبایل